Source: https://www.otazkanapravnika.eu/sk/pravny-blog/zrusenie-podieloveho-spoluvlastnictva
Timestamp: 2019-05-22 15:13:22+00:00

Document:
Zrušenie podielového spoluvlastníctva | Otázka Na právnika
Prečítaných: 801 517
autor: Otázka na právnika, 10 May, 2016
ZRUŠENIE SPOLUVLASTNÍCTVA DOHODOU
Ako podieloví spoluvlastníci sa môžete dohodnúť o zrušení spoluvlastníctva a o vzájomnom vyporiadaní. Pri vyporiadaní týkajúcom sa nehnuteľnosti sa však vyžaduje písomná forma. Ak nemala dohoda o zrušení spoluvlastníctva a o vzájomnom vyporiadaní písomnú formu (netýkala sa teda nehnuteľnosti), každý zo spoluvlastníkov je povinný vydať ostatným na požiadanie písomné potvrdenie o tom, ako sa vyporiadali.
ŽIADNA DOHODA, POTOM SÚD
Ak sa však nedohodnete, zostáva Vám len obrátiť sa na súd, aby Vaše podielové spoluvlastníctvo zrušil a vyporiadal. Návrh na zrušenie a vyporiadanie podielového spoluvlastníctva môže na súd podať ktorýkoľvek zo spoluvlastníkov. Súd pri rozhodovaní prihliada na veľkosť podielov ako i na účelné využitie veci.
Súd rozhodne nasledovne:
Vec v podielovom spoluvlastníctve rozdelí,
Ak nie je rozdelenie veci dobre možné, prikáže súd vec za primeranú náhradu jednému alebo viacerým spoluvlastníkom; prihliadne pritom na to, aby sa vec mohla účelne využiť a na násilné správanie podielového spoluvlastníka voči ostatným spoluvlastníkom.
Ak vec žiadny zo spoluvlastníkov nechce, súd nariadi jej predaj a výťažok rozdelí podľa podielov.
Na základe rozsudku súdu o zrušení a vyporiadaní spoluvlastníctva k nehnuteľnosti sa vykoná záznam vzniknutých práv do príslušného katastra. Preto je súd povinný do 30 dní od nadobudnutia právoplatnosti rozhodnutia týkajúceho sa nehnuteľnosti zaslať toto rozhodnutie správe katastra.

References: SÚD

 súd 
 Súd 

Súd 
 súd 
 súd 
 súd